গেলো বছর গ্রীষ্মের মুখে ফনিবাবু আর তাঁর স্ত্রীর হঠাৎ বিদেশ ভ্রমণের একটা সুযোগ এসে গেল। তাঁদের একমাত্র ছেলে রনিত আজ বছর পাঁচেক আমেরিকার স্যানফ্রানসিস্কো শহরে আছে। তিনমাসের গ্রীষ্মের ছুটির আমন্ত্রণে বাবা মাকে এয়ার টিকিট পাঠিয়েছে সুযোগ্য পুত্র। গত পাঁচ বছরের মধ্যে একটিবারের জন্য দেশে না ফেরা বারমুখো ছেলেকে ঘরমুখো করার আশায় ফনিগিন্নী খান কতক বাছাই করা বঙ্গ সুন্দরীদের ফটোগ্রাফ সঙ্গে নিলেন। কিন্তু কী ভেবে গেলেন আর কী হল!